## Barrachina anuncia que la Conselleria prendrà mesures per a intentar frenar l’èxode de ramaders a les comunitats autònomes veïnes

*** El conseller d’Agricultura, Aigua, Ramaderia i Pesca es reunix amb el secretari general de La Unió Llauradora i Ramadera**

El conseller d’Agricultura, Aigua, Ramaderia i Pesca, Miguel Barrachina, ha anunciat que la Conselleria prendrà mesures per a intentar frenar l’èxode dels ramaders valencians a les comunitats autònomes veïnes.

Així ho ha expressat Miguel Barrachina durant una primera reunió mantinguda amb el secretari general de La Unió Llauradora i Ramadera, Carles Peris, de qui ha escoltat el que demana esta organització agrària i a qui ha transmés la seua voluntat de col·laboració i diàleg.

A més, el conseller s’ha referit a la demanda hídrica de les explotacions ramaderes, perjudicades per la sequera que afecta tot el sector primari, i que impedix que es proveïsquen d’aigua per a donar beure al bestiar.

Durant la reunió de treball, Miguel Barrachina i Carles Peris han repassat els assumptes de més interés per al sector agrari a la Comunitat Valenciana.

Fecha: 19/07/2024